Nakuba abantu benemikhawulo yenyama nomqondo, ngisafuna ukwenza ngcono ukucabanga kwenu okunokufa bese ngilwa nemiqondo yenu ngezimfihlakalo ezambuliwe ngoba sengisho izikhathi eziningi ukuthi kuyisinyathelo somsebenzi Wami (lo msebenzi ngeke ume kuze kungenwe eSiyoni.) Kukhona iNtaba iSiyoni emqondweni wawo wonke umuntu futhi yehlukile kuwo wonke umuntu. Ngoba ngilokhu ngithinta iNtaba iSiyoni, ngizonitshela ulwazi olujwayelekile ngayo ukuze nazi okuncane ngayo. Ukuba seNtabeni iSiyoni kuwukubuyela endaweni yokomoya. Nakuba kubhekise endaweni yokomoya, akuyona indawo abantu abangenakuyibona futhi bayithinte; lokhu kumayelana nomzimba. Akukhona ukuthi ayibonakali noma ayithinteki nhlobo ngoba lapho umzimba ubonakala unesimo nesakhiwo kodwa lapho umzimba ungabonakali awunasimo noma isakhiwo. ENtabeni iSiyoni, ngeke kube nokukhathazeka ngokudla, izingubo, izidingo zansuku zonke nompheme, noma kube khona umshado noma umndeni futhi ngeke kube khona ukwahlukana ngobulili (bonke labo abaseNtabeni iSiyoni bayisiqu Sami, basemzimbeni owodwa, ngakho akukho mshado, umndeni nokwahlukaniswa ngobulili), futhi konke isiqu sami esikhuluma ngakho kuyofezeka. Lapho abantu bengazelele, isiqu Sami siyobonakala phakathi kwabo futhi lapho abantu benganakile, isiqu Sami siyonyamalala. (Abantu abayinyama negazi abakwazi ukufeza lokhu, ngakho kulukhuni kini ukukucabanga manje.) Esikhathini esizayo lisayoba khona ilanga, inyanga nezulu nomhlaba okubonakalayo, kodwa ngoba isiqu Sami siyoba seSiyoni ngeke kube khona ukuhangula kwelanga noma imini kanye nokuhlushwa yizinhlekelele zemvelo. Lapho ngithi ngeke sidinge isibani noma ukukhanya kwelanga ngoba uNkulunkulu uzosinika ukukhanya, ngangikhuluma ngokuba seSiyoni. Ngokokuqonda kwabantu, konke okusezulwini nasemhlabeni kufanele kususwe futhi bonke abantu baphile ekukhanyeni Kwami. Bacabanga ukuthi lokhu kuwumqondo wangempela wokuthi “ngeke sidinge isibani noma ukukhanya kwelanga ngoba uNkulunkulu uzosinika ukukhanya,” kodwa kuyisihumusho esingalungile. Lapho ngithi “nyanga zonke, umuthi uyothela izinhlobo zezithelo eziyishumi nambili,” ngangibhekise ezindabeni zaseSiyoni. Lo musho umele konke ngempilo yaseSiyoni, ESiyoni, isikhathi ngeke sibe nomkhawulo futhi ngeke kube khona umkhawulo wokwakheka komhlaba nendawo. Kungakho ngithe “nyanga zonke.” “Izinhlobo zezithelo eziyishumi nambili” azimele ukuziphatha eniphila ngakho namuhla, kubhekise empilweni yenkululeko eSiyoni. La mawi ayisithombe esejwayelekile sempilo yaseSiyoni. Kulokhu umuntu uyabona ukuthi impilo eSiyoni iyoceba futhi iyoba nokuningi okwehlukene (ngoba “ishumi nambili” limele ukugcwala lapha). Kuyoba yimpilo engenalusizi nezinyembezi, ngeke kube nokusetshenziswa kabi noma ukucindezelwa ngakho bonke bayokhululwa futhi bakhululeke. Lokhu kungenxa yokuthi konke kukhona ngaphakathi kwesiqu Sami, akekho ongakwahlukanisa, futhi konke kuyoba umbono wobuhle nobusha obuphakade. Kuyoba yisikhathi lapho konke kulungile, kuyoba ukuqala kwempilo yethu emuva kokubuyela eSiyoni.